Córso Paganìn (Zêna)

Córso Paganìn o l'é 'na stràdda de Zêna, scitoâ into quartê de Castelétto, ch'a fà pàrte da coscì dîta Circonvalaçión a Mónte. Sta stràdda chi, ch'a pìggia o sò nómme da l'avoxòu conpoxitô zenéize, a colêga, a ponénte, Córso Firénse (ch'o l'incoménsa in corispondénsa de Ciàssa Gofrêdo Vìlla) e, a levànte, Córso Magénta (ch'o l'incoménsa in corispondénsa da Montâ de Sant'Ànna).

 Stöia 
Córso Paganìn o l'é stæto realizòu tra a fìn do sécolo XIX e o prinçìpio do sécolo XX pe servî 'n'àrea de nêuva espansción urbâna e, inte l'ànbito da Circonvalaçión, pe colegâ e dôe estremitæ da çitæ sénsa pasâ pò-u sò céntro.
miniatura|250x250px|Vìsta de Córso Paganìn da l'asccianatûa de Castelétto inti ànni 1890
Pöco dòppo l'avertûa de sta stràdda chi, tra o 1895 e o 1896, l'é stæta realizâ 'na lìnia di tranvài da pàrte da SFEF (Socjêtæ de Ferovîe Elétriche e Funicolâre) che, anàndo aprêuvo a-o camìn da circonvalaçión, a pasâva pe Córso Paganìn ascì. A lìnia di tranvài a l'é stæta in sciâ fìn desmantelâ into segóndo dòppo goæra e sostitoîa da-o traspòrto pùblico in sce gómma.

 Descriçión 
A tabélla chi de sótta a contêgne tùtti i scîti d'interésse che s'avànsan in sce Córso Magénta. Into rèsto di nùmeri cìvichi gh'é sorviatùtto di cazaménti rescidençiâli tiæ sciù tra a fìn do sécolo XIX e o prinçìpio de quéllo sucescîvo, tra i quæ gh'é o palàçio universcitâio a-o nùmero 3, diciaròu bêne architetònico.

Pe de ciù, ciù ò mêno a-a meitæ da stràdda o se trêuva o coscì dîto "Pónte Càfaro", progetòu da-o Tomâxo Carminàti e ch'o consénte o pasàggio sôvia a-a stràdda co-o mæximo nómme. Realizòu insémme a-o rèsto da circonvalaçión, drénto a-o pónte ghe pàssa o condûto da çitæ, fæto inte quélli ànni a-o pòsto de quéllo stòrico. De sto condûto chi gh'é ancón 'na testimoniànsa inti antîghi tonbìn de prîa, scitoæ lóngo tùtto o tòcco de Córso Paganìn conpréizo tra o Pónte Càfaro e a Ciàssa Gofrêdo Vìlla, d'ancheu inglobæ into marciapê de vàlle.
InmàgineN°NómmeDescriçiónsenza_cornice|155x155px2Vìlla GnéccoScitoâ a l'incrôxo tra Córso Paganìn e pàrte sotànn-a da Montâ de Sant'Ànna, sta vìlla chi a l'é stæta costroîa pe voéi di Gnécchi, da-i quæ a l'à pigiòu o sò nómme, into sécolo XVIII. Pàrte do sò giardìn o se trêuva in scî èrchi de l'antîgo condûto stòrico da çitæ, sott'a-i quæ a l'à e sò cantìnn-e.D'ancheu a l'é 'na rescidénsa privâ.

 Comunicaçioìn 
A stràdda a l'é colegâ da-e coriêre do traspòrto pùblico locâle de l'AMT de lìnie 36, 36/ e 606 che, pasàndo pi-â Circonvalaçión, colêgan e-estremitæ do céntro da çitæ. In particolâ, in sce Córso Paganìn gh'é a fermâta de:

 Paganìn/Pónte Càfaro (Paganini/Ponte Caffaro - )

Pe de ciù, a 'na vinténn-a de mêtri a nòrd da fermâta de Paganìn/Pónte Càfaro in sciâ Stràdda Acquarón, gh'é l'intrâ a unn-a de galerîe ch'arîvan a-a bâze de l'ascensô Magénta-Cròcco.

 Nòtte 

 Bibliografîa 



 Âtri progètti 

Categorîa:Stràdde de Zêna